**UNIUNEA NATIONALA A BAROURILOR DIN ROMANIA**

***CONSILIUL UNIUNII***

**HOTĂRÂREA nr. 300**

***09 decembrie 2017***

*În baza dispozițiilor art. 66 lit. s) din Legea nr. 51/1995 privind organizarea și exercitarea profesiei de avocat, cu modificările și completările ulterioare,*

*Ținând cont de Hotărârea Consiliului UNBR nr. 211/18 februarie 2017, prin care s-a înființat grupul de lucru cu sarcina de a coordona acțiunile UNBR ce vor fi organizate pentru celebrarea Centenarului Marii Uniri din 1918, astfel cum a fost modificată și completată prin Hotărârea Consiliului UNBR nr. 265/17 iunie 2017,*

*Având în vedere Decizia Comisiei Permanente nr. 248/25.08.20178 cu privire la activitatea Grupului de lucru constituit de Consiliul UNBR pentru inițierea și coordonarea manifestărilor dedicate aniversarii Centenarului Marii Uniri (1918-2018), ratificată prin Hotărârea Consiliului UNBR nr. 275/26.08.2017,*

*În urma dezbaterilor din ședința Consiliului UNBR*

 **Consiliul Uniunii Naționale a Barourilor din România**, *în ședința din* ***09.12.2017,***

**H O T Ă R Ă Ș T E :**

**Art. 1** – Se aprobă achiziția de către UNBR a unui număr de 1000 exemplare a lucrării „Contribuția avocaților la Marea Unire” și încheierea contractului de editare cu Editura Argonaut.

**Art. 2** – Fiecare exemplar va avea următoarele caracteristici: format B5, hârtie 8o gr. offset, aprox. 400-450 pagini alb negru și aproximativ 10 pagini color, coperta cașerată tare, supracopertă înfoiere mată, cusută.

**Art. 3** – Se împuternicește domnul avocat consilier Mirel Ioan Ionescu să încheie contractul de editare sus indicat, cu mențiunea că prețul de achiziție nu poate depăși 25.000 lei și va fi plătit eșalonat în 4 rate.

**Art. 4** – Prezenta hotărâre se comunică membrilor Consiliului UNBR și se publică pe pagina web a UNBR ([www.unbr.ro](http://www.unbr.ro)).

**C O N S I L I U L U. N. B. R.**